หนูอายุ14ปี กังวลว่าจะเป็นอะไรมากๆเลยค่ะ ช่วงนี้หนูรู้สึกอ่อนไหวง่ายมากๆมีอะไรก็ร้องไห้ไปหมด หงุดหงิดง่ายจนครอบครัวไม่พอใจบ่อยมากๆ มีความคิดว่าตัวเองไร้ค่า ชอบจินตนาการตลอดว่าถ้าหากเราไม่อยู่ครอบครัวน่าจะมีความสุข สมาธิเเย่ขึ้นมากๆเเต่ไม่ได้ถึงกับทำให้การเรียนตกลงค่ะ ทำร้ายตัวเองค่อนข้างบ่อย ไม่ค่อยตีตัวออกห่างจากเพื่อนเเต่ออกจากครอบครัวมากกว่าค่ะ รู้สึกอยากจะหายไปจากโลกนี้ตลอดเวลา ส่วนตัวไม่รู้ว่าเครียดเรื่องอะไรเป็นพิเศษเเต่เป็นเเบบนี้มาสักพักเเล้ว เคยขอพ่อกับเเม่ไปพบจิตเเพทย์เเต่เขาไม่ยอมให้ไปด้วยเหตุผลว่าเราอาจจะคิดมากไปเองหรือทุกครั้งที่เรากรีดเเขนเขาจะบอกว่าเราเรียกร้องความสนใจค่ะ รู้สึกเหมือนไม่สามารถระบายอะไรกับเขาได้เพราะยังไม่ทันจะพูดจบเขาจะเเย้งขึ้นมาตลอด ยังดีที่มีเพื่อนคอยรับฟังอยู่เเต่ก็กลัวที่จะเป็นภาระเขากลัวเขาจะรำคาญมากๆค่ะTT หนูควรทำยังไงดีคะ
สวัสดีค่ะ อาการอารมณ์อ่อนไหว หงุดหงิดง่าย ดังกล่าวมานั้น จริงๆอาจจะยังไม่ได้จำเพาะเจาะจงกับโรคใดแต่หากมีอาการมากจนรบกวนการใช้ชีวิตประจำวัน มีความคิดทำร้ายตัวเอง ทำอะไรที่เคยชอบทำมาทำแล้วก็ไม่สนุก เก็บตัวมากขึ้น อาจจะเข้าข่ายเป็นโรคซึมเศร้า หรือโรคที่เกิดจากการเปลี่ยนแปลงทางอารมณ์อื่นๆได้ ควรไปพบแพทย์เพื่อตรวจเพิ่มเติม ไม่จำเป็นต้องกลัวหรืออาย หรือคิดว่าเราคิดมากจนเกินไป ถ้าคิดว่ามีอะไรผิดปกติควรไปตรวจจะดีกว่าค่ะ